label_title: Operațiunea poloneză a NKVD-ului (1937–1938)
label_desc: Operațiunea Poloneză a NKVD-ului (serviciul de securitate sovietic) din 1937–1938 a fost o operațiune de purificare etnică executată în Uniunea Sovietică împotriva polonezilor (etichetați de autorități ca fiind „agenți”) în perioada marilor epurări staliniste. Operațiunea a fost comandată de Biroul Politic al Partidului Comunist împotriva așa-zișilor „spioni polonezi” și a fost interpretat de oficialii NKVD ca fiind referitor la „absolut toți polonezii”. Aceasta a dus la condamnarea a 139.835 de persoane și execuția sumară a 111.091 de polonezi care locuiau în sau în apropierea Uniunii Sovietice. Operațiunea a fost pusă în aplicare în conformitate cu Ordinul NKVD Nr. 00485 semnat de Nikolai Ejov. Majoritatea celor împușcați au fost etnici polonezi, dar au fost victime și din rândul altor grupuri minoritare din macroregiunea , ca de exemplu ruteni. Sovieticii au considerat că aceste grupuri etnice au anumite elemente de cultură sau de moștenire poloneze, și erau din acest motiv de asemenea „poloneze”. Restul celor condamnați, care nu corespundeau criteriilor de mai sus, au fost doar „bănuiți” de apartenență la etnia poloneză, fără o cercetare atentă, sau au fost clasificați ca posibili simpatizanți ai polonezilor. Pentru a accelera procesul, personalul NKVD a examinat cărțile locale de telefoane și a arestat persoane cu nume cu sonoritate poloneză.